
6.pielikums
Konkursa Nr. RN 2026/43 nolikumam

DABASGĀZES IEGĀDES LĪGUMS Nr. ____________

Rīgā, dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums

SIA “Rīgas nami”, reģistrācijas Nr. 40003109638, kuras vārdā saskaņā ar__________________________ rīkojas tās valdes priekšsēdētāja ____________,  un valdes loceklis ________ , no vienas puses, un 
_______________, reģistrācijas Nr. _____________, kuras vārdā saskaņā ar _____________ rīkojas tās _____________ _____________, no otras puses, turpmāk katrs atsevišķi vai abi kopā saukti arī Puse/-es, ievērojot Iepirkuma rezultātu, savā starpā noslēdz šādu Līgumu:

1. Līgumā izmantoto terminu skaidrojumi
1.1. Iepirkums - atklāts konkurss “Dabasgāzes iegāde nekustamo īpašumu objektiem” ar identifikācijas Nr. RN 2026/43;
1.2. Izpildītāja pārstāvis - ________ _________, tālr. _________, e-pasts: ___________;
1.3. Izpildītājs - _________________, reģistrācijas Nr.________________;
1.4. Kopējā līgumsumma - __________ EUR (__________) bez PVN;
1.5. Līgums – šis līgums;
1.6. Maksājums -  saskaņā ar attiecīgo Izpildītāja rēķinu, kas sagatavots saskaņā ar Finanšu piedāvājumu, Izpildītājam maksājamā summa;
1.7. Pasūtītāja pārstāvis - ________ _________, tālr. _________, e-pasts: ___________;
1.8. Pasūtītājs - SIA “Rīgas nami”, reģistrācijas Nr. 40003109638;
1.9. Piedāvājums - Iepirkumā iesniegtais Izpildītāja piedāvājums;
1.10. PIL – Publisko iepirkumu likums;
1.11. Puse – Pasūtītājs vai Izpildītājs;
1.12. Puses – Pasūtītājs un Izpildītājs;
1.13. PVN – pievienotās vērtības nodoklis;
1.14. Tehniskais piedāvājums – Līguma 1. pielikums;
1.15. [bookmark: _Hlk131679189]Finanšu piedāvājums – Līguma 2. pielikums.

2. Līguma priekšmets
2.1. Pasūtītājs uzdod un Izpildītājs apņemas profesionāli un kvalitatīvi pārdot dabasgāzi saskaņā ar Līgumu, Tehnisko specifikāciju, Finanšu piedāvājumu un atbilstoši normatīvo aktu noteikumiem.
2.2. Izpildītāja pārdotā dabasgāze atbilst Latvijas Republikas normatīvajos aktos noteiktajām prasībām.
2.3. Dabasgāzes īpašuma tiesību nodošana notiek uz Pasūtītāja dabasgāzes apgādes sistēmas piederības robežas.
2.4. Pasūtītājs ir tiesīgs iepirkt tādu dabasgāzes apjomu, kāds tam ir nepieciešams un Izpildītājam nav tiesību prasīt, lai Pasūtītājs Līguma darbības laikā iepērk kādu konkrētu apjomu, tajās skaitā Iepirkumā norādīto plānoto apjomu, jo tam ir tikai informatīvs raksturs par aptuveno iepriekšējā gada patēriņa apjomu.
2.5. Parakstot Līgumu, Pasūtītājs apliecina, ka tam ir gazificētā objekta īpašuma, lietošanas vai valdījuma tiesības, vai īpašums ir nodots Pasūtītājam pārvaldīšanā. 
2.6. Izpildītājs nodrošina, ka, ja normatīvie akti paredz visu vai atsevišķu saņēmēju grupām atlaides vai cita veida pabalstus, kuru piemērošanā tiek iesaistīts arī Izpildītājs, tad Izpildītājam ir pienākums nodrošināt attiecīgās funkcijas realizāciju, lai attiecīgās personas saņemtu tām pienākošos atvieglojumus/pabalstus.
2.7. Izpildītājs apņemas pārdot dabasgāzi Pasūtītājam 24 (divdesmit četru) mēnešu laikā no Līguma spēkā stāšanās dienas vai līdz brīdim, kad tiek sasniegta Kopējā līgumsumma, atkarībā kurš no apstākļiem iestājas pirmais.

3. Izpildītāja tiesības un pienākumi
3.1. Izpildītājam ir pienākums:
3.1.1. pārdot dabasgāzi par Līgumā noteikto izcenojumu;
3.1.2. katru mēnesi līdz attiecīgā mēneša 10. datumam izrakstīt un nosūtīt Pasūtītājam rēķinu par patērēto dabasgāzi, nosūtot to elektronisku uz e-pastu rigasnami@rigasnami.lv. Rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.
3.1.3. nodrošināt, ka Līguma darbības laikā tam ir noslēgti nepieciešamie līgumi, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu;
3.1.4. nodrošināt, ka Izpildītājs ir pilnvarots saņemt sistēmas operatora (operatoriem) un sniegt sistēmas operatoram (operatoriem) visu Līguma izpildei nepieciešamo informāciju.
3.2. Izpildītājam ir tiesības:
3.2.1. pieprasīt Pasūtītājam iesniegt dokumentus, kas apliecina gazificētā objekta īpašuma, lietošanas vai valdījuma tiesības. Ja Pasūtītājs sniedz nepatiesu informāciju par īpašuma, lietošanas vai valdījuma tiesībām uz gazificēto objektu, tas sedz visus zaudējumus, kas nodarīti šādas informācijas sniegšanas rezultātā;
3.2.2. samazināt nosūtāmā rēķina maksājamās summas apmēru par avansā samaksāto summu, ja pirms rēķina izrakstīšanas un nosūtīšanas Pasūtītājs ir veicis avansa maksājumus;
3.2.3. ja Izpildītājs savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa.
3.3. Izpildītājs garantē, ka iegādātā dabasgāze ir augstas kvalitātes un atbilst Latvijas Republikas spēkā esošo normatīvo aktu un Eiropas Savienības atbilstošo standartu prasībām.
3.4. Izpildītājs patstāvīgi nodrošina visu sev nepieciešamo sekmīgai Līgumā noteikto saistību izpildei un liek lietā savas profesionālās iemaņas visaugstākajā līmenī, un apņemas izpildīt Līgumā noteiktās saistības apzinīgi, centīgi un augstvērtīgā kvalitātē.
3.5. Izpildītājs apliecina, ka tam ir zināmi visi apstākļi, kas Izpildītājam varētu būt būtiski dabasgāzes iegādei un citu Līgumā norādīto saistību izpildē, un Izpildītājs apņemas neizvirzīt Pasūtītājam pretenzijas šajā sakarā.
3.6. Izpildītājam nav tiesības Līgumā noteiktās saistības vai daļu no tām nodot izpildei trešajai personai bez Pasūtītāja iepriekšējas rakstiskas piekrišanas.

4. Pasūtītāja tiesības un pienākumi
4.1. Gadījumā, ja gazificētā objekta īpašuma, lietošanas vai valdījuma tiesības, vai pārvaldīšanas tiesības iegūst cita persona, Pasūtītājam un gazificētā objekta jaunajam dabasgāzes lietotājam 3 (trīs) darba dienu laikā no īpašuma, valdījuma vai lietojuma tiesību, vai pārvaldīšanas tiesību maiņas jāpaziņo sadales sistēmas operatoram par šo faktu, nosūtot saskaņotu Komercuzskaites mēraparāta rādījuma fiksācijas aktu. Ar rādījuma fiksācijas akta starpniecību sadales sistēmas operators tiek informēts par jaunā dabasgāzes lietotāja izvēlēto tirgotāju.
4.2. Izpildītājs apliecina, ka tam ir zināmi visi apstākļi, kas Pasūtītājam varētu būt būtiski dabasgāzes iegādei un citu Līgumā norādīto saistību izpildē, un Izpildītājs apņemas neizvirzīt Pasūtītājam pretenzijas šajā sakarā.
4.3. Pasūtītājs rakstiski informēt Izpildītāju vismaz 21 (divdesmit vienu) dienu pirms attiecīgā kalendārā mēneša beigām, ja Pasūtītājs vēlas izslēgt no Līguma gazificēto objektu vai vēlas pirkt dabasgāzi citā objektā, kas nav norādīti Līguma pielikumos. Šādā gadījumā atsevišķa Pušu rakstiska vienošanās par objekta izslēgšanu vai iekļaušanu Līgumā pēc tam, kad Izpildītājs ir saņēmis Pasūtītāja paziņojumu, nav nepieciešama, taču var tikt noslēgta, ja kāda no Pusēm to pieprasa vai Pusēm nepieciešams vienoties par dabasgāzes cenu un citiem dabasgāzes tirdzniecības noteikumiem, kas tiks piemēroti objektam, kurš tiks iekļauts Līgumā.

5. Norēķinu kārtība
5.1. Izpildītājs pārdod, bet Pasūtītājs pērk dabasgāzi atbilstoši faktiski patērētajam dabasgāzes daudzumam attiecīgajā mēnesī par cenu, kas noteikta kā dabasgāzes biržas (TTF (Title Transfer Facility)) cena EUR/MWh, un Izpildītāja tirdzniecības uzcenojums ___ EUR/MWh atbilstoši finanšu piedāvājumā norādītajam.
5.2. Dabasgāzes tirdzniecība ietver rēķinu izrakstīšanu, maksājumu iekasēšanu, apstrādi, balansēšanas pakalpojumu un citas darbības, kas saistītas ar dabasgāzes tirdzniecību. Dabasgāzes tirdzniecība neietver dabasgāzes sadali. Noslēdzot Līgumu, Pasūtītājs iegūst tiesības saņemt dabasgāzes sadales sistēmas operatora pakalpojumus – dabasgāzes piegādi līdz dabasgāzes apgādes sistēmas piederības robežai. Izpildītājs nav atbildīgs, ja Pasūtītājam nav iespējams pārdot dabasgāzi sakarā ar to, ka sistēmas operators nesniedz Pasūtītājam sistēmas pakalpojumus no Izpildītāja neatkarīgu iemeslu dēļ.
5.3. Izpildītājam visā Līguma darbības laikā nav tiesību paaugstināt Finanšu piedāvājumā norādīto tirdzniecības uzcenojumu.
5.4. PVN samaksa tiek veikta Latvijas Republikas normatīvajos aktos noteiktajā kārtībā.
5.5. Izpildītājs akcīzes nodokli aprēķina par taksācijas periodā pārdoto dabasgāzi, pamatojoties uz dabasgāzes sadales sistēmas operatoru un Pasūtītāja sniegto informāciju par kopējo saņemto dabasgāzes apjomu, kā arī dabasgāzes apjomu sadalījumā pa izmantošanas mērķiem.
5.6. Ja Pasūtītājs normatīvajos aktos un Līgumā noteiktajā kārtībā un termiņā neiesniedz informāciju par faktiski saņemto dabasgāzi, nodoklis tiek aprēķināts saskaņā ar Izpildītāja veiktajiem aprēķiniem pēc likuma "Par akcīzes nodokli" 15.1 panta pirmās daļas 1.punktā noteiktās nodokļa likmes par Pasūtītājam pārdoto dabasgāzes apjomu periodā, par kuru informācija nav saņemta.
5.7. Līgumā norādītās dabasgāzes cenas uzcenojums paliek nemainīga visu Līguma darbības laiku un Izpildītājs to palielināt nav tiesīgs.
5.8. Norēķini par dabasgāzes iegādi notiek pēc Pasūtītāja faktiski patērētās dabasgāzes apjoma un tā iepriekšējais vai potenciālais patēriņš Pasūtītājam nav saistošs.
5.9. Pasūtītājs par dabasgāzes iegādi norēķinās saskaņā ar Izpildītāja uz Līguma pamata izrakstītajiem rēķiniem 30 (trīsdesmit) kalendāro dienu laikā no attiecīgā rēķina saņemšanas dienas.
5.10. Rēķina apmaksa apliecina dabasgāzes pieņemšanu.
5.11. Pasūtītāja patērētās dabasgāzes un jaudas uzskaiti atbilstoši uzskaites vietās uzstādītās uzskaites sistēmas rādījumiem veic dabasgāzes sistēmas operators, pie kura tīkla Pasūtītājs ir pieslēgts.
5.12. Puses vienojas, ka tām ir saistoši saskaņā ar normatīvajiem aktiem uzstādītie dabasgāzes uzskaites sistēmas rādījumi un citi ar dabasgāzi uzskaiti saistītie dati, un Izpildītājs šo informāciju un datus izmantos, izrakstot Pasūtītājam attiecīgos rēķinus.
5.13. Puses apņemas ievērot spēkā esošo normatīvo aktu noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.
5.14. Pasūtītāja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Pasūtītāja norēķiniem ar Izpildītāju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina kWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos.
5.15. Samaksa tiek veikta ar naudas pārskaitījumu Izpildītāja norādītajā norēķinu kontā kredītiestādē. Par maksājumu veikšanas dienu uzskatāms datums, kad kredītiestādē iesniegts attiecīgs maksājuma uzdevums (kredītiestādes atzīme).
5.16. Puses Līguma ietvaros izrakstāmos rēķinus ir tiesīgas sagatavot elektroniski. Puses vienojas pieņemt elektroniski sagatavotu rēķinu, ja rēķins ir nosūtīts no Pušu Līgumā norādītajiem e-pastiem uz Pušu Līgumā norādītajiem e-pastiem. Rēķins uzskatāms par saņemtu nākamajā darbdienā pēc tā nosūtīšanas dienas.
5.17. Visus Līgumā paredzētos maksājumus, kuriem netiek noteikts maksāšanas termiņš (tajā skaitā arī līgumsods), Puses veic 30 (trīsdesmit) dienu laikā no maksāšanas pienākuma iestāšanās dienas.

6. Apakšuzņēmēju un personāla nomaiņas un piesaistes kārtība
6.1. Izpildītājs nav tiesīgs bez saskaņošanas ar Pasūtītāju nomainīt Piedāvājumā norādīto personālu un/vai apakšuzņēmēju, un/vai iesaistīt papildu apakšuzņēmējus Līguma izpildē. Pasūtītājs var prasīt personāla un/vai apakšuzņēmēja viedokli par nomaiņas iemesliem. Izpildītājam ir pienākums saskaņot ar Pasūtītāju papildu Piedāvājumā norādītā personāla iesaistīšanu Līguma izpildē.
6.2. Pasūtītājs nepiekrīt Piedāvājumā norādītā personāla nomaiņai, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.3. Pasūtītājs nepiekrīt Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
6.3.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst PIL 42. panta otrajā daļā minētajiem pretendentu izslēgšanas iemesliem;
6.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši eiro, 00 centi), atbilst PIL 42. panta otrajā daļā minētajiem pretendentu izslēgšanas iemesliem;
6.3.4. apakšuzņēmēja maiņas rezultātā tiktu izdarīti tādi grozījumi Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājumu izvērtēšanas kritērijiem.
6.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Piedāvājumā, būtu ietekmējušas piedāvājuma izvēli, atbilstoši Iepirkuma dokumentos noteiktajiem Piedāvājuma izvērtēšanas kritērijiem.
6.5. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu pārdevējam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
6.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma sadaļas noteikumiem.
6.7. Ja Izpildītājs neievēro Līguma sadaļā noteikto iesaistītā personāla un/vai apakšuzņēmēju nomaiņas kārtību, Pasūtītājs var apturēt Līguma izpildi līdz Izpildītājs ir novērsis konstatētos pārkāpumus. Līgumā noteiktais saistību izpildes termiņš netiek pagarināts.
6.8. Līguma izpildes laikā Pasūtītājam ir tiesības pieprasīt nomainīt Līguma izpildē piesaistīto apakšuzņēmēju, ja apakšuzņēmējs tam nodoto Līguma saistību daļu veic nekvalitatīvi vai neievēro Latvijas Republikā spēkā esošos normatīvos aktus. Izpildītājam ir pienākums nodrošināt Pasūtītāja prasību izpildi apakšuzņēmēja nomaiņā.

7. Pušu atbildība un strīdu risināšanas kārtība
7.1. Izpildītājs atbild par pārdotās dabasgāzes atbilstību visām Latvijas Republikā spēkā esošajos normatīvajos aktos noteiktām prasībām.
7.2. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildi vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) darbdienu laikā no paziņojuma saņemšanas dienas.
7.3. Risku par Līgumā neparedzētiem izdevumiem, kas nav iekļauti Maksājumos vai Finanšu piedāvājumā norādītajos izcenojumos, bet ir nepieciešami Līguma pilnīgai izpildei Pasūtītāja pieprasītajā apjomā, kvalitātē un termiņā, un, kas izriet no Līguma priekšmeta arī tad, ja tie nav tieši norādīti Līgumā, atskaitot sistēmas operatora noteiktās izmaksas, kas tiek mainītas pēc Finanšu piedāvājuma iesniegšanas, uzņemas Izpildītājs.
7.4. Ja Izpildītājs neveic dabasgāzes pārdošanu Līgumā noteiktajā termiņā un Pasūtītājam nepieciešamajā apjomā, tad Pasūtītājam ir tiesības pieprasīt un Izpildītājam ir pienākums maksāt Pasūtītājam nokavējuma procentus 0,1 % (nulle komats viens procents) apmērā no Pasūtītāja vidēji mēnesī patērētās dabasgāzes vērtības par katru nokavēto dienu.
7.5. Ja Pasūtītājs neveic Izpildītāja uz Līguma pamata iesniegto rēķinu apmaksu Līgumā noteiktajā termiņā, Izpildītājam ir tiesības pieprasīt un Pasūtītājam ir pienākums maksāt Izpildītājam nokavējuma procentus 0,1 % (nulle komats viens procents) apmērā no kavētā maksājuma summas par katru nokavēto dienu, bet ne vairāk kā 10 % (desmit procenti) no parādu summas.
7.6. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem. Līgumsods nav zaudējumu atlīdzība.
7.7. Ja Izpildītājs nespēj pārdot dabasgāzi Līgumā noteiktajā kārtībā vai termiņā, Pasūtītājam ir iebildumi par dabasgāzes kvalitāti vai tās atbilstību Līguma noteikumiem, vai Izpildītājs atsakās vai vilcina nepilnību novēršanu vairāk kā par 5 (piecām) darbdienām, tad Pasūtītājs ir tiesīgs attiecīgo Līguma saistību nodot izpildei citam pārdevējam. Šādā gadījumā Izpildītājs sedz Pasūtītājam visus radušos izdevumus un zaudējumus 15 (piecpadsmit) darbdienu laikā no pieprasījuma un rēķina saņemšanas dienas. Izdevumu un zaudējumu atlīdzība neatbrīvo Izpildītāju no pārējo Līguma saistību izpildes.
7.8. Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas Līguma darbības termiņš. Izpildītāja atbildība iestājas arī gadījumos, kad konfidencialitātes prasības pārkāpumu pieļauj jebkura Izpildītāja Līguma izpildē piesaistītā persona.
7.9. Puses savlaicīgi informē viena otru par izmaiņām savos rekvizītos, apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne ilgāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt Līgumā noteikto saistību izpildi, kā arī par nepieciešamām darbībām apstākļu novēršanai.
7.10. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms Latvijas Republikas tiesā saskaņā ar spēkā esošajiem normatīvajiem aktiem.
7.11. Ja Izpildītājs nepilda vai nepienācīgi pilda savas Līgumā noteiktās saistības, Pasūtītājs ir tiesīgs nodot kavēto maksājumu piedziņas tiesības trešajām personām, t.sk., nododot Izpildītāja personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs.
7.12. Ja saistību neizpildes vai nepienācīgas izpildes gadījumā Pasūtītājs ir uzdevis trešajām personām veikt parāda atgūšanas/piedziņas darbības attiecībā pret Izpildītāju, Izpildītājam papildu parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Izpildītāja ir tiesīgi iekasēt un piedzīt attiecīgi pilnvaroti parādu piedzinēji saskaņā ar savu cenrādi.

8. Līguma darbības laiks, grozīšanas un izbeigšanas kārtība
8.1. Līgums stājas spēkā dienā, kad to parakstījušas abas tā Puses un ir spēkā līdz Puses izpildījušas visas savas saistības saskaņā ar Līgumu, vai Līgums tiek izbeigts tajā  noteiktajā kārtībā.
8.2. Pasūtītājam ir tiesības vienpusējā kārtā atkāpties no Līguma, neatlīdzinot Izpildītājam nekādus zaudējumus, nosūtot par to Izpildītājam rakstisku paziņojumu, ja:
8.2.1. Līguma saistības no Izpildītāja puses netiek pildītas atbilstoši Latvijas Republikā spēkā esošo normatīvo aktu prasībām un/vai Līguma prasībām un/vai kvalitātes prasībām un/vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc pretenzijas saņemšanas no Pasūtītāja 5 (piecu) darbdienu laikā nav novērsis pārkāpumu;
8.2.2. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, pārstāvēttiesīgajai personai vai prokūristam vai personālsabiedrības biedram, ja Izpildītājs ir personālsabiedrība, vai personai, uz kuras iespējām Izpildītājs ir balstījies, lai apliecinātu tā kvalifikācijas atbilstību iepirkuma dokumentos noteiktajām prasībām) vai apakšuzņēmējam, kura Līguma ietvaros veicamo piegāžu vērtība ir vismaz 10 000 EUR (desmit tūkstoši eiro un 00 centi), ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.3. Ja Izpildītājs nenodrošina dabasgāzes pārdošanu visu Līguma 2.7. punktā noteikto termiņu (atskatot gadījumu, ja tiek sasniegta Kopējā līgumsumma) vai Pasūtītājs vienpusēji atkāpjas no Līguma saskaņā ar Līguma 8.2. punktu, Pasūtītājam ir tiesības pieprasīt un Izpildītājs 10 (desmit) darbdienu laikā no Pasūtītāja paziņojuma saņemšanas maksā Pasūtītājam līgumsodu 10 000 EUR (desmit tūkstoši eiro) apmērā un atlīdzina citus Pasūtītājam radušos tiešos zaudējumus.
8.4. Pasūtītājam ir tiesības vienpusējā kārtā atkāpties no Līguma jebkurā laikā, atsakoties no dabasgāzes pasūtīšanas un neatlīdzinot jebkādus Izpildītāja tiešos vai netiešos zaudējumus, par to 10 (desmit) darbdienas iepriekš rakstiski paziņojot Izpildītājam, ja:
8.4.1. Pasūtītājam zūd nepieciešamība pēc dabasgāzes vai tas ir konstatējis labāku piedāvājumu;
8.4.2. ir uzsākts Izpildītāja maksātnespējas vai likvidācijas process.
8.5. Izpildītājam ir tiesības vienpusējā kārtā atkāpties no Līguma, par to 10 (desmit) darbdienas iepriekš rakstiski paziņojot Pasūtītājam, ja:
8.5.1. Pasūtītājs vismaz 30 (trīsdesmit) kalendārās dienas nepamatoti kavē Līgumā noteikto maksājumu termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas saņemšanas dienas;
8.5.2. Izpildītājs no sistēmas operatora saņem informāciju par Pasūtītāja tirgotāja maiņu. Šādos gadījumos Izpildītājs paziņojumu par Līguma izbeigšanu Pasūtītājam nesūta.
8.6. Izpildītājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja, ko tas nevarēja paredzēt un novērst un, kas kavē dabasgāzes iegādi Līgumā noteiktajā termiņā, un saskaņo ar Pasūtītāju tālāko rīcību, tai skaitā pēc Pasūtītāja ieskatiem pagarinot Līgumā noteikto dabasgāzes iegādes termiņu. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz dabasgāzes iegādes termiņa pagarinājumu.
8.7. Līgumā var tikt veikti būtiski grozījumi Publisko iepirkumu likuma izpratnē, šādos gadījumos:
8.7.1. Līguma darbības laikā, Izpildītājs ir tiesīgs prasīt paaugstināt dabasgāzes cenas un Pasūtītājs ir tiesīgs piekrist paaugstināt šīs cenas, ja tam ir objektīvs pamatojums (pamatojoties uz Centrālas statistikas pārvaldes inflācijas kalkulatora radītājiem, energoresursu vai degvielas cenas paaugstināšanu u.c.). Cenu izmaiņas stājās spēkā tikai pēc tam, kad Puses paraksta savstarpēju vienošanos.
8.7.2. ja līdz Līguma 2.7. punktā norādītā dabasgāzes iegādes termiņa beigām Kopējā līgumsumma nav sasniegta, termiņš var tikt pagarināts.
8.8. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.

9. Nepārvaramā vara
9.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, ko Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība un jebkuri citi nepārvaramas varas apstākļi, kas nav pakļauti Pušu saprātīgai kontrolei.
9.2. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā, ja tas iespējams, rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību.
9.3. Ja nepārvaramas varas apstākļi skar Izpildītāju un Pasūtītājs rakstveidā nav norādījis citādāk, Izpildītājam ir jāturpina pildīt savas saistības saskaņā ar Līgumu tik ilgi, cik tas ir praktiski iespējams, un ir jāmeklē visus saprātīgo alternatīvu veidus, lai nodrošinātu Līguma izpildi tādā mērā, kādā to nav ierobežojuši nepārvaramās varas apstākļi, izņemot gadījumus, kad dabasgāzes iegāde nav tieši un nepārprotami aizliegta saskaņā ar valsts vai pašvaldības institūcijas normatīvo aktu prasībām vai atsevišķiem norādījumiem.

10. Personas datu apstrādes noteikumi
10.1. Parakstot Līgumu, Izpildītājs apliecina, ka ir iepazinies ar Pasūtītāja privātuma paziņojumu “SIA “Rīgas nami” privātuma paziņojums”, kas ir izvietots Pasūtītāja interneta vietnē:  https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja interneta vietnē.
10.2. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
10.3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

11. Citi noteikumi
11.1. Pasūtītāja un Izpildītāja pārstāvji Līguma ietvaros ir tiesīgi, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunicēt ar otru Pusi, pieprasīt no otras Puses informāciju, sniegt informāciju otrai Pusei, piedalīties sapulcēs, organizēt ar Līgumu saistītās dokumentācijas sagatavošanu un parakstīšanu, dabasgāzes nodošanu/pieņemšanu, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi.
11.2. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
11.3. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
11.4. Ja rodas pretrunas starp Iepirkuma dokumentiem un Piedāvājuma dokumentiem, noteicošais ir Iepirkuma dokumentos noteiktais, ja Pasūtītājs nenosaka, vai Puses nevienojas citādāk.
11.5. Ja kāds no Līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo Līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātri vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
11.6. Līguma sadaļu virsraksti tiek lietoti tikai teksta labākai pārskatāmībai un tādēļ nevar tikt izmantoti Līguma interpretācijai.
11.7. Pasūtītājs informē Izpildītāju par:
11.7.1. kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Pasūtītāja tīmekļa vietnē https://www.rigasnami.lv/lv/par-mums/trauksmes-celsana;
11.7.2. Pasūtītāja darba aizsardzības instrukciju trešajām personām, kuras atrodas vai strādā Pasūtītāja telpās vai teritorijā, un tā ir pieejama Pasūtītāja tīmekļa vietnē https://www.rigasnami.lv/uploads/files/R%C4%ABgas%20nami/Saistosie%20dokumenti/RN-18-19-not.pdf.
11.8. Līgums sagatavots latviešu valodā uz __ (______) lapām ar pielikumiem un parakstīts elektroniski. Līgumam tā noslēgšanas brīdī kā tā sastāvdaļas ir pievienoti šādi pielikumi: 
1. pielikums – Tehniskais piedāvājums uz __ (__________) lapām;
2. pielikums – Finanšu piedāvājums uz __ (__________) lapām.

12. Pušu rekvizīti un paraksti
		Pasūtītājs:
SIA “Rīgas nami”
Reģ. Nr. 40003109638
Juridiskā adrese: Rātslaukums 5, 
Rīga, LV – 1050 
E-pasts: rigasnami@rigasnami.lv 
Banka: AS “SEB banka”
Konta Nr. LV16UNLA0040001650000
Bankas kods: UNLALV2X

(paraksts)
________________________________
______________
 

	Izpildītājs:
______________
Reģ. Nr. _______________
Juridiskā adrese: ______________
E-pasts: ______________
Banka: ______________
Konta Nr. ______________
Bankas kods: ______________


(paraksts)
_______________________________
______________



	


Dokuments parakstīts ar drošiem elektroniskiem parakstiem un satur laika zīmogus.

